Erzurumspor F.K.

**Erzurumspor Futbol Kulübü** — Erzurum shahrida joylashgan Turkiya professional futbol klubi. Hozirda Turkiya futbol tizimining ikkinchi darajasi hisoblangan TFF Birinchi ligasida ishtirok etadi.

Klub 2005-yilda tashkil etilgan bo'lib, ranglari ko'k va oqdan iborat. Jamoa 2010-yilda havaskorlar darajasida musobaqalarda qatnasha boshlagan. 2016-yildan 2018-yilgacha ketma-ket yuqori ligalarga ko'tarilib, 2018–19-yilgi mavsumda Superligada debyut qilgan.

## Tarixi
Klub 2005-yilda **Erzurum Büyükşehir Belediyespor** nomi bilan tashkil etilgan. Debyut mavsumida klub Mintaqaviy havaskorlar ligasida ishtirok etdi va 2010–11-yilgi mavsumda 1-guruhda 49 ochko bilan gʻalaba qozondi.

2011-yildan 2016-yilgacha jamoa ketma-ket 5 mavsum davomida TFF Uchinchi ligasida o‘ynadi. 2014-yilda klub nomi **Büyükşehir Belediye Erzurumspor** deb o‘zgartirildi. Klub 2015–16-yilgi TFF Uchinchi ligasida 36 o‘yinda 74 ochko to‘plab, eng yaqin taʼqibchisi Kızılcabölükspordan 6 ochko oldinda g‘oliblikni qo‘lga kiritdi. TFF Ikkinchi ligasiga ko‘tarilgan jamoa, 2016–17-yilgi mavsumda "Oq guruhda" (White Group) ishtirok etdi va muntazam mavsumni 61 ochko bilan 3-o‘rinda yakunladi. Pley-off bosqichida ketma-ket Kocaeli Birlikspor, Amed S.K. va Gümüşhanespor jamoalarini mag‘lub etib, 2017–18-yilgi mavsum uchun TFF Birinchi ligasiga yo‘llanma oldi.

2017–18-yilgi mavsumda klub pley-off finalida penaltilar seriyasiga koʻra 5–4 hisobida Gazişehir Gaziantep jamoasini magʻlub etdi va oʻz tarixida ilk bor Superligaga yoʻllanma oldi. Ular Superligadagi ilk oʻyinini 2018-yil 12-avgust kuni Konyaspor jamoasiga qarshi Konya Büyükşehir stadionida oʻtkazishdi va 2–3 hisobida imkoniyatni boy berishdi. Superliga darajasidagi ilk golni fransiyalik himoyachi Léo Schwechlen Konyaspor darvozasiga kiritdi. Klub Superligadagi birinchi mavsumidayoq ligani tark etishdan qutulib qola olmadi va 34 haftadan soʻng 35 ochko bilan 17-oʻrinni egallab, quyi ligaga tushib ketdi. 

Keyingi mavsumda 62 ochko toʻplagan holda TFF Birinchi ligasida ikkinchi oʻrinni egalladi va chempion Hatayspor bilan birga toʻgʻridan-toʻgʻri Superligaga koʻtarildi. Klub 2020-yil avgust oyida oʻzining futbol akademiyasini tashkil etdi.

Klub 2021-yil 21-martda, 2020–21-yilgi mavsum Superligasining 31-haftasida Antalyasporga qarshi o‘yindagi 1–3 hisobidagi mag‘lubiyatdan so‘ng murabbiy Mesut Bakkalni isteʼfoga chiqardi. Garchi klub 2021-yil 23-martda İsmail Kartal bilan kelishuvga erishganini eʼlon qilgan bo‘lsa-da, Kartal ish boshlaganidan atigi 5 kun o‘tib, 28-mart kuni Antalyadagi o‘quv-mashg‘ulot yig‘ini paytida "na quvvat, na motivatsiya borligi"ni sabab qilib ko‘rsatib, isteʼfoga chiqdi. Klub 2021-yil 29-mart kuni Yılmaz Vural bilan kelishuvga erishilganini maʼlum qildi.

## Stadioni

Tashkil etilganidan buyon Erzurumspor FK oʻz uy oʻyinlarini Kazim Karabekir stadionida oʻtkazib keladi. 1968-yilda ochilgan stadion 2011-yilga qadar Turkiyaning 4-prezidenti sharafiga Cemal Gürsel stadioni deb atalgan. Soʻngra 2012-yilga qadar "Yangi Erzurum stadioni", 2012-yildan boshlab esa Kazim Karabekir stadioni deb nomlanadi.

## Yutuqlari
* **[[Turkiya Birinchi ligasi]]**
** Pley-off g'olibi: 2017–18
* **[[Turkiya Ikkinchi ligasi]]**
** Pley-off g'olibi: 2016–17
* **[[Turkiya uchinchi ligasi]]**
** G'olib: 2015–16
* **Turkiya mintaqaviy havaskorlar ligasi**
** G'olib: 2010–11

## Murabbiylar shtabi
*2025-yil holatiga ko'ra*

## Jamoa statistikasi

### Oxirgi mavsumlar

## Oʻyinchilar

### Joriy tarkib

  

### Shartnomasi mavjud boshqa futbolchilar

### Ijaraga berilganlar

## Murabbiylar shtabi
2021-yil 9-aprel holatiga ko‘ra

## Murabbiylar tarixi




## Prezidentlar tarixi




## Manbalar

## Havolalar
* Rasmiy veb-sayti
* TFF.org saytida klub profili